Eddie Hall

Edward Stephen Hall (sündinud 15. jaanuaril 1988) on Inglismaa rammumees. Hall võitis 2017. aastal rahvusvahelise rammumeeste võistluse World's Strongest Man. Hall on võitnud ka riiklikke võistlusi, nagu "Ühendkuningriigi tugevaim mees" ("UK's Strongest Man"), "Briti tugevaim mees" ("Britain's Strongest Man") ja "Inglismaa tugevaim mees" ("England's Strongest Man").[viide?] Edward Stephen Hall sündis Newcastle-under-Lyme'is 1988. aastal. Teismelisena oli ta edukas võistlusujuja. Ta õppis Clayton Halli akadeemias, kuid 15-aastaselt heideti ta koolist välja. Seejärel oli ta koduõppel. 2008. aastal asus ta tacMarket Draytonisse tööle automehaanikuna, selle töö kõrvalt võistles ka kulturistina. Pärast Stoke-on-Trentis peetud rammumeeste võistlust hakkas edaspidi osalema rammukatsumistel.[viide?] 2010. aastal langes Dave Meer vigastuse tõttu Elite Strongmani korraldatud Inglismaa meistrivõistlustelt välja ning andis Hallile enda koha. Hall pääses finaali, kus ta võitis esimesel katsel poole punktiga. Hall saavutas 2011. aastal Belfastis Ühendkuningriigi tugevaima mehe võistlusel esikoha, Ken Nowicki sai teise ja Rich Smith kolmanda koha. Hall rebestas selle võistluse ajal käe kõõlused, kuid lootis siiski juba septembris pääseda maailma tugevaima mehe võistlusele. 2012. aastal osales Hall esimest korda maailma tugevaima mehe võistlusel, kuid oma kvalifikatsioonigrupist ta kaugemale ei jõudnud. 2013. aasta aprillis ei kvalifitseerunud Hall "Euroopa tugevaima mehe" ("Europe's Strongest Man") võistlusele. Talle anti teine võimalus, kui Ervin Katona oli sunnitud vigastuse tõttu võistluse katkestama. Hall võistles Katona asemel ja tuli kaheksandaks. Hall osales hiljem samal aastal maailma tugevaima mehe võistlusel, kus ta võitis kaks ala, jäädes napilt finaalipääsust ilma. 2014. aastal jõudis Hall esimest korda maailma tugevaima mehe võistlusel finaali, kus tuli kükivõistlusel teiseks ja kokkuvõttes kuuendaks.[viide?] 2016. aasta märtsis tegi Hall maailmarekordi jõutõmbes (Rogue Elephanti kang), kus ta tõstis 465 kg. Pärast 2017. aasta maailma tugevaima mehe võistluse võitu teatas Hall, et loobub saadud tiitlist terviseprobleemide tõttu ning naaseb väiksema kaalukategooria võistlustele. 20. aprillil 2022 tätoveeris Hall jalale kirja "World’s Strongest Man – Hafthor Julius Bjornsson", et märkida sellega võistlust ja enda kaotust. Hall on abielus Trent Vale'i juuksurisalongi omaniku Alexandraga. Neil on poeg Maximus. Hallil on eelmisest kooselust tütar Layla.[viide?] Võistlused: Jõutõmme (tavaline kang, 8-kujulise tõsterihmadega ja multi-ply suit'iga) – 500 kg ("2016 World Deadlift championships" / "Europe's Strongest Man") Rogue Elephanti kangi jõutõmme (8-kujulise tõsterihmadega ja ilma suit'ita) – 465 kg ("2016 Arnold Strongman Classic") Mall:NoteFoot "Ed Hall". World's Strongest Man. Originaali arhiivikoopia seisuga 28. august 2019. Vaadatud 23. novembril 2020. "Britain's Eddie Hall defeats Game of Thrones star The Mountain to be crowned World's Strongest Man". The Daily Telegraph. 28. mai 2017. Originaali arhiivikoopia seisuga 12. jaanuar 2022. Vaadatud 28. mail 2017. Hall, Eddie 'The Beast' (2017). Strongman: My Story (inglise). Ebury Publishing. ISBN 9780753548721. Vaadatud 3. septembril 2019. "Market Drayton's Eddie Hall is Britain's Strongest Man". Shropshirestar.com. 2. september 2011. Vaadatud 11. jaanuaril 2013. "Eddy Hall wins England's Strongest Man 2010 contest". BBC. 14. september 2010. Vaadatud 11. jaanuaril 2013. "UK Strongest Man is Ed Hall". Irishstrongman.com. Originaali arhiivikoopia seisuga 10. jaanuar 2015. Vaadatud 11. jaanuaril 2013. "Eddie Hall breaks deadlift record with incredible 462kg lift". The Independent. 19. märts 2015. Vaadatud 28. detsembril 2020. "Eddie Hall retires from World's Strongest Man competition after Brit claims historic victory". Daily Mirror. 28. mai 2017. Vaadatud 29. mail 2017. "Eddie Hall Gets A Tattoo That Reads 'World's Strongest Man Hafthor Julius Bjornsson'". barbend.com (inglise). 22. aprill 2022. Vaadatud 3. novembril 2022. "Eddie Hall children: Meet Layla Hall and Maximus Hall, son & daughter". im Buzz Local Correspondent. 20. märts 2022. Originaali arhiivikoopia seisuga 2. oktoober 2022. Vaadatud 25. märtsil 2022. "Video: World's Strongest Man winner Eddie Hall shares his intense eating and training regime". Guinness World Records (Briti inglise). 11. mai 2018. Vaadatud 1. juunil 2020. Beck, Kalle (18. veebruar 2019). "Should An Elephant Bar Deadlift Record Count?". BarBend. Vaadatud 28. detsembril 2020.